《赋眼昏》
宋代·舒岳祥

不为吟哦苦苦频，老逢忧患损精神。
见人依约近方省，认字微精久未真。
漠漠江山浑水墨，冥冥草树隔烟尘。
何人解呪杨枝水，洗净从前业障因。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。